**NARAVOSLOVJE 6. razred**

**DELO NA DALJAVO ( DOMA ), ponedeljek, 4. 5. 2020**

**Razmnoževanje rastlin**



Vse vrste (rastlinske, živalske in človeška) morajo imeti za preživetje potomce. Ti nadomestijo starše, ko le-ti poginejo ali propadejo. Biološki proces nastajanja potomcev imenujemo **razmnoževanje**. To je lahko **spolno** ali **nespolno**.

**Navodila za učence**

Na spletni strani iRokusPlus si oglej video posnetek **Nespolno razmnoževanje rastlin**

<https://www.irokusplus.si/vsebine/irp-nar6/#55>

V **učbeniku na str. 95-96**, si preberi razmnoževanje rastlin; razmnoževanje je pogoj za obstoj in razširjanje vrste; nespolno vegetativno razmnoževanje in prednosti ter slabosti nespolnega razmnoževanja.

V zvezek, si zapiši naslov Razmnoževanje rastlin in si prepiši zapis v zvezek. Delovni list Nespolno razmnoževanje rastlin, sprintaj ali prepiši v zvezek ter ga reši, pomagaj si z učbenikom.

**Razmisli in razišči**

* Ali si že kdaj med nabiranjem jagod videl stranske poganjke z mladimi rastlinami?

Poglej si video animacijo kako se lahko iz ene starševske rastline razvijejo nove rastline. <https://eucbeniki.sio.si/nar6/1551/index.html>

* Rastline lahko nespolno vegetativno razmnožiš tudi sam/-a.

Čebulico narcise ali strok česna daj v lonček z vlažno zemljo. Opazuj, po kolikem času iz čebulice ali stroka požene nova rastlina.

Vzemi gomolj krompirja, ga daj v plastično posodo in do polovice višine krompirja dolij vodo. Več dni zapored opazuj, kaj se dogaja z gomoljem.

Z ostrimi škarjami odreži list afriške vijolice in ga daj v kozarec z vodo

tako, da bo listni pecelj v vodi, listna ploskev pa v celoti nad vodno gladino.

Opazuj, kako iz peclja začno poganjati korenine.

*Zapis v zvezek, ponedeljek, 4. 5. 2020*

RAZMNOŽEVANJE RASTLIN

Rastline dihajo. Se prehranjujejo, rastejo, se razmnožujejo in po določenem času odmrejo. Pri rastlinah ločimo **spolno** in **nespolno** **razmnoževanje**.

Nespolno razmnoževanje rastlin

Običajno se rastline nespolno razmnožujejo s **pritlikami**, **zarodnimi brstiči, gomolji, korenikami, cepiči** in **potaknjenci.**

Potomci nespolnega razmnoževanja so v neposredni bližini starševske rastline.

Nespolno razmnoževanje ima številne prednosti:

* hitro razvijanje novih potomcev,
* za nespolno razmnoževanje je dovolj en sam starševski osebek,
* spolna zrelost starševskega osebka ni potrebna.

Največja pomanjkljivost nespolnega razmnoževanja je **enaka dedna zasnova potomcev in staršev**, saj lahko ena sprememba v okolju vpliva na vse potomce.

DELOVNI LIST

**NESPOLNO RAZMNOŽEVANJE RASTLIN**

1. Opiši navedene primere nespolnega razmnoževanja pri rastlinah

|  |  |
| --- | --- |
| Način razmnoževanja | Primer rastline |
| s pritlikami |  |
| z zarodnimi brstiči |  |
| s stebelnimi gomolji |  |
| s korenikami |  |
| s cepiči |  |
| s potaknjenci |  |

1. Pravilno poimenuj primere nespolnega razmnoževanja rastlin na slikah. Pojme poveži s slikami.

